Diari Oficial de la Generalitat Valenciana


Sumari del DOGV 3585, del 17-09-1999 (1999/7874)

Informació pública de l'aprovació definitiva del projecte modificat del projecte d'urbanització de la unitat d'actuació en sòl urbà industrial El Pla.
------------------------------------------------------------------------------------------------------------------------------------------------------

### Dades del document

Número de DOGV
:   3585

Data del DOGV
:   17-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7874


Organisme emissor
:   Ajuntament de Tavernes de la Valldigna

Tipus de document
:   Anunci

Informació pública de l'aprovació definitiva del projecte modificat del projecte d'urbanització de la unitat d'actuació en sòl urbà industrial El Pla. [1999/A7874]
  
L'Alcaldia d'aquest ajuntament, mitjançant el Decret de data 25 d'agost d'enguany, ha resolt aprovar definitivament el projecte modificat del projecte d'urbanització de la unitat d'actuació en sòl urbà industrial el Pla, redactat per l'arquitecte municipal Juan Tormo Flores.
  
Tot seguit, en compliment del que preceptuen els articles 59, apartat 2, paràgraf segon, i 34, ambdós de la Llei 6/1994, de 15 de novembre, de la Generalitat Valenciana, es publica el text íntegre de la resolució que aprova l'esmentat projecte modificat, el qual té el següent tenor literal:
  
«Decret de l'alcalde en funcions, de data 25 d'agost de 1999, sobre l'aprovació definitiva del projecte modificat del projecte d'urbanització de la unitat d'actuació en sòl urbà industrial el Pla.
  
Vist l'expedient que, d'ofici, instrueix aquest ajuntament sobre la modificació del projecte d'urbanització de la unitat d'actuació en sòl urbà industrial el Pla.
  
Vist, en particular, l'informe emés el passat dia 24 d'agost, en relació amb aquest assumpte per l'assessor jurídic adscrit a la Secció d'Obres Públiques i Urbanisme d'aquest Ajuntament, i que té el següent tenor literal:
  
Antecedents de fet
  
Primer
  
L'arquitecte municipal Juan Tormo Flores va elaborar, el passat mes d'abril d'enguany, el projecte modificat del projecte d'urbanització de la unitat d'actuació en sòl urbà industrial el Pla, i la Regidoria Delgació d'Urbanisme, Obres i Activitats d'aquest ajuntament, mitjançant el Decret de data 30 de juny d'enguany, va resoldre sotmetre aquest projecte modificat al tràmit d'informació pública, per un termini de 20 dies hàbils, a través de la inserció dels edictes corresponents anunciadors d'aquest tràmit en el periòdic Levante-EMV i el Diari Oficial de la Generalitat Valenciana.
  
Segon
  
Així mateix, es va donar avís oportú del sotmetiment de l'esmentat projecte modificat al tràmit indicat mitjançant la notificació corresponent individualitzada a l'agrupació d'interés urbanístic Unitat d'Actuació Industrial El Pla.
  
Tercer
  
Efectuada la publicació dels edictes esmentats en el periòdic Levante-EMV del dia 12 de juliol de 1999 (pàgina 32) i en Diari Oficial de la Generalitat Valenciana número 3.549 del dia 29 de juliol d'aquest mateix any, ha transcorregut ja el termini de 20 dies adés esmentat, comptador a partir d'aquesta última publicació, sense que durant aquest període s'hagen formulat per escrit, davant d'aquest ajuntament, cap al·legació o observació relacionada amb el contingut de l'esmentat projecte modificat. Figura, en aquest sentit, unit a l'expedient corresponent, un certificat expedit el passat dia 23 d'agost per la Secretaria General d'aquest ens municipal, acreditativa del fet de la publicació dels edictes apuntats, així com de la circumstància que cap persona o entitat interessades no han formulat al·legacions en relació amb el dit projecte.
  
Quart
  
Aquest informe, que s'emet en compliment del que estableix l'article 172.1 del vigent Reglament d'Organització, Funcionament i Règim Jurídic de les Entitats Locals, té per objecte servir de fonament i motivació de la decisió administrativa que, pel que fa a l'assumpte adés referenciat, correspon a aquest ajuntament adoptar amb caràcter definitiu.
  
Fonaments de dret
  
Primer
  
El projecte d'urbanització de la unitat d'actuació en sòl urbà industrial el Pla, redactat per l'arquitecte Ezequiel Fornas Castellote, va ser aprovat definitivament per acord plenari d'aquest ajuntament adoptat en la sessió del dia 16 de maig de 1995 (DOGV núm. 2.529, de 14.06.1995).
  
Segon
  
El projecte modificat que motiva aquest informe té un abast molt limitat, ja que obliga a introduir certes variacions puntuals en el contingut material del projecte d'urbanització aprovat en el seu moment, degudes, principalment, a necessitats noves apreciades per la direcció facultativa en el curs de la realització de les obres d'urbanització de l'esmentada unitat d'actuació que actualment està executant l'empresa contractista Enrique Ortiz e Hijos Contratista de Obras, SA.
  
En la memòria d'aquest projecte modificat s'inclou una enunciació de les distintes variacions introduïdes en el projecte d'urbanització base de les dites obres, així com una explicació suficient del sentit i abast d'aquelles.
  
Tercer
  
El projecte modificat del d'urbanització que tractem, amb naturalesa jurídica de mer projecte d'obres (article 136.1 del vigent Reglament de Planejament de la Comunitat Valenciana, aprovat per Decret autonòmic 201/1998, de 15 de desembre), es contesta, en qualsevol cas, amb les previsions que, sobre règim del sòl i condicions de l'edificació, estableixen les vigents Normes Subsidiàries de Planejament Municipal per a l'àrea o sector d'indústria lleugera inclòs en l'àmbit de la unitat d'actuació el Pla (articles 125 i següents d'aquestes normes); així mateix, l'esmentat projecte modificat respecta la prohibició, expressada en l'article 137.2 del dit reglament de planejament, en el sentit que aquest projecte no conté cap prescripció o determinació normativa sobre ordenació urbanística (règim del sòl i de l'edificació) dels terrenys inclosos en aquest àmbit delimitat.
  
Quart
  
La possibilitat d'introduir alteracions en les actuals estipulacions del projecte d'urbanització de la unitat d'actuació industrial el Pla està considerada en els articles 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 175 del susdit Reglament de Planejament de la Comunitat Valenciana, d'acord amb els quals ?el canvi o substitució de determinacions en els plans exigeix complir el mateix procediment legal previst per a la seua aprovació?.
  
Cinqué
  
El procediment legalment estatuït per a l'aprovació administrativa del projecte modificat en qüestió és, doncs, el que assenyalen els articles 53, paràgraf primer, de la Llei autonòmica valenciana 6/1994 indicada i 139.1 del repetit reglament de planejament; en virtut d'ell, «els projectes d'urbanització per a actuacions integrades se sotmetran al procediment d'aprovació propi dels programes, excepte en allò relatiu a la competència entre iniciatives» (articles 45 i 46 de la Llei 6/1994, de 15 de novembre, de la Generalitat Valenciana). Doncs bé, superat ja el tràmit d'informació pública a què va ser sotmés aquest projecte (antecedent de fet tercer d'aquest informe) pertoca, en correspondència amb el que disposen els articles 34 de l'esmentada Llei 6/1994, de la Generalitat Valenciana, i 136.2 del dit reglament de planejament, adoptar una decisió sobre l'aprovació administrativa de l'esmenta projecte.
  
Sisé
  
De conformitat amb el que estableix l'article 21.1j de la Llei 7/1985, de 2 d'abril, Bàsica de Règim Local, en la redacció donada a aquest precepte en la Llei 11/1999, de 21 d'abril, l'alcalde d'aquest ajuntament és l'òrgan municipal competent per a resoldre sobre aquesta aprovació.
  
Seté
  
Una vegada adoptada la decisió pertinent sobre l'aprovació indicada, per a l'executivitat de l'esmentat projecte modificat, caldrà que es porten a terme les actuacions administratives següents:
  
a) Tramesa d'un exemplar diligenciat d'aquest projecte al servei corresponent de la Conselleria d'Obres Públiques, Urbanisme i Transports de l'administració autonòmica valenciana (articles 59.3 de la LRAU i 178 del RPCV).
  
b) Publicació de la resolució aprovatòria adoptada en el Diari Oficial de la Generalitat Valenciana (article 59.2, paràgraf segon, en relació amb l'article 34, ambdós de la LRAU).
  
Proposta d'acord
  
En virtut de tot el que s'ha dit més amunt, el funcionari que subscriu formula, en relació amb aquest assumpte, la proposta d'acord següent:
  
Primer
  
Aprovar definitivament el projecte modificat del projecte d'urbanització de la unitat d'actuació en sòl urbà industrial el Pla, redactat per l'arquitecte municipal Juan Tormos Flores.
  
Segon
  
Trametre un exemplar degudament diligenciat d'aquest projecte modificat a la Comissió Territorial d'Urbanisme de la província, junt amb una còpia de l'expedient administratiu instruït respecte d'això, en compliment del que disposa l'article 178 del vigent Reglament de Planejament de la Comunitat Valenciana.
  
Tercer
  
Publicar aquest decret en el Diari Oficial de la Generalitat Valenciana, a l'efecte de l'executivitat de l'esmentat projecte.
  
Aquesta Alcaldia en funcions, fent ús de les seues pròpies atribucions, resol:
  
Aprovar, en els propis termes, la proposta d'acord que s'inclou en l'informe jurídic adés transcrit.»
  
De conformitat amb el que disposa l'article 59.2, paràgraf segon, de la Llei 6/1994, de 15 de novembre, la publicació del precedent decret comporta l'executivitat immediata del projecte modificat que a través d'ell s'aprova.
  
Contra aquest decret, que posa fi a la via administrativa, les persones o entitats que pugen tenir algun interés en l'assumpte podran interposar els recursos següents:
  
a) Amb caràcter potestatiu, recurs de reposició davant l'alcalde d'aquest ajuntament, en el termini d'un mes comptadors a partir de l'endemà de la publicació d'aquest edicte en el Diari Oficial de la Generalitat Valenciana.
  
b) Directament, recurs contenciós administratiu davant la sala d'aquest mateix ordre jurisdiccional del Tribunal Superior de Justícia de la Comunitat Valenciana, en el termini de dos mesos comptadors des del l'endemà de la publicació d'aquest edicte en el Diari Oficial de la Generalitat Valenciana.
  
Tot això, sense perjudici que les persones interessades puguen interposar qualsevol altre recurs administratiu o jurisdiccional que estimen que convenient.